
זבחים קכ ע"ב - פירוש שטיינזלץ

מה עופות הקלים בדינם, שאין המום פוסל בהן, בכל זאת זמן פוסל בהן, קדשי במה קטנה שהמום פוסל בהן, אינו דין שזמן פוסל בהן?


ויש לדחות קל וחומר זה: מה לעופות שיש בהם צד חומרה, שכן אין הזר כשר בהן בהקרבתן, תאמר בבמה קטנה שהזר כשר בה, ולכן לא יהא זמן פסול בה! תלמוד לומר: "וזאת תורת זבח השלמים" (ויקרא ז, יא) להשוות את כל השלמים זה לזה — לעשות (לקיים) דין זמן בבמה קטנה שיהא נוהג כדין זמן של במה גדולה.

